Til stendur að Bretland yfirgefi Evrópusambandið í síðasta lagi 31. janúar eftir að útgöngunni var frestað í síðasta mánuði en fram kemur á fréttavef breska dagblaðsins Daily Telegraph að sambandið ætli að setja kröfu sína formlega fram 1. febrúar eða skömmu eftir það . Þar segir að ríki innan Evrópusambandsins , eins og Frakkland , Danmörk , Spánn , Belgía og Holland , vilji óbreytt aðgengi að breskum miðum . Fyrirætlun Evrópusambandsins byggir á því að Íhaldsflokkur Boris Johnson , forsætisráðherra Bretlands , fái meirihluta í neðri deild breska þingsins eftir þingkosningarnar í Bretlandi 12. desember og hann verði áfram forsætisráðherra .